શ્રીમદ્ ભગવદ્ગીતાના દશમા અધ્યાયના ૨૬મા શ્લોકમાં સ્વયં ભગવાન શ્રીકૃષ્ણ નારદજીની મહત્તાને સ્વીકાર કરતાં કહે છે ઃ દેવર્ષિયોમાં હું નારદ છું. મહાભારતનાં સભા પર્વનાં પાંચમા અધ્યાયમાં નારદજીનાં વ્યક્તિત્વનો પરિચય આ પ્રકારે આપવામાં આવ્યો છે- દેવર્ષિ નારદ વેદ અને ઉપનિષદોનાં મર્મજ્ઞ, દેવતાઓનાં પૂજ્ય, ઇતિહાસ અને પુરાણોનાં તદ્દવિદ, જ્યોતિષનાં પ્રખંડ વિદ્વાન અને સર્વત્ર ગતિવાળા છે. ૧૮ મહાપુરાણમાં એક નારદોક્ત પુરાણ, બૃહન્નારદીય પુરાણનાં નામથી પ્રખ્યાત છે.